Իտլիպի մէջ տեղակայուած զինեալ կարգ մը խմբաւորումներ ահաբեկչական դասելու շուրջ տարակարծութիւններ գոյութիւն ունին Սուրիոյ տագնապի լուծումը հովանաւորող երկիրներուն միջեւ, հակառակ անոր որ յստակ է, թէ Թուրքիա ինչպիսի՛ միջոցներով զինած, նիւթապէս օժանդակած եւ զօրակցած էր այդ խմբաւորումներուն, որպէսզի անոնք զինեալ ահաբեկչական գործողութիւններով օրակարգ պարտադրեն: Ողջ աշխարհը տեղեակ է արդէն այդ գործողութիւններու ոճրային բնոյթէն: